
Comisia pentru buget, finanţe şi bănci

Bucureşti,  27.08.2003    

Nr. 22/233

Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru completarea Legii nr.356 din 6 iunie 2002, pentru aprobarea Ordonanţei Guvernului nr.9/2000 privind nivelul dobânzilor legale pentru obligaţii băneşti, cu care comisia noastră a fost sesizată în fond cu adresa Biroului Permanent nr.41 din 14 aprilie 2003.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti   27.08.2003

Nr.22/233

RAPORT

asupra propunerii legislative pentru completarea Legii nr.356 din 6 iunie 2002, pentru aprobarea Ordonanţei Guvernului nr.9/2000 privind nivelul dobânzilor legale pentru obligaţii băneşti

Cu adresa nr.41 din 14 aprilie 2003, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru completarea Legii nr.356 din 6 iunie 2002, pentru aprobarea Ordonanţei Guvernului nr.9/2000 privind nivelul dobânzilor legale pentru obligaţii băneşti.

La întocmirea raportului s-a avut în vedere punctul de vedere al Guvernului, precum şi avizul Consiliului Legislativ.

La lucrările comisiei au participat 20 deputaţi, din totalul de 25 membri ai comisiei.

In urma examinării propunerii legislative pentru completarea Legii nr.356 din 6 iunie 2002, pentru aprobarea Ordonanţei Guvernului nr.9/2000 privind nivelul dobânzilor legale pentru obligaţii băneşti, în şedinţa din 27 august 2003, comisia a hotărât, cu unanimitate de voturi, respingerea, din următoarele considerente:

- în proiectul noului Cod penal, aflat în prezent în dezbatere la Camera Deputaţilor, a fost introdus, în cadrul Titlului XI – Crime şi delicte contra economiei, industriei şi comerţului, Capitolul I – Delicte contra vieţii economice, delictul de speculă cu produse care nu pot face obiectul comerţului particular şi camăta (art.443), care la alin.(2) prevede:

„(2) Cu aceeaşi pedeapsă (n.n. – „închisoare strictă de la unu la 5 ani”) se sancţionează şi următoarele fapte:

   a) operaţiunile de împrumut de bani sau titluri de valoare, efectuate cu titlu profesional de către persoane neautorizate, direct sau prin acte simulate, dacă dobânda stabilită este mai mare decât dobânda prevăzută de lege.”

- potrivit art.58 din Legea nr.24/2000 privind normele de tehnică legislativă pentru elaborarea actelor normative, intervenţiile ulterioare de modificare sau completare a unui act normativ trebuie raportate tot la actul de bază, în acest caz Ordonanţa Guvernului nr.9/2000 privind nivelul dobânzilor legale pentru obligaţii băneşti, aprobată cu modificări şi completări prin Legea nr.356/2002.


Prezenta propunere legislativă face parte din categoria legilor organice.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

          Experţi parlamentari:

          Onete Alexandru

          Popescu Luminiţa

